17.7.2023
FI
Euroopan unionin virallinen lehti
C 252/31
Kanne 26.4.2023 – Euroopan komissio v. Ranskan tasavalta (Asia C-268/23) (2023/C 252/34) Oikeudenkäyntikieli: ranska Asianosaiset Kantaja: Euroopan komissio (asiamiehet: E. Sanfrutos Cano ja C. Valero) Vastaaja: Ranskan tasavalta
Vaatimukset Euroopan komissio unionin tuomioistuinta: — toteamaan, että koska Ranskan tasavalta ei ole toteuttanut tarvittavia toimenpiteitä: — varmistaakseen, että 31.12.2000 mennessä tässä kanteessa mainittujen 23 taajaman, joiden asukasvastineluku on vähintään 15 000, keräämät yhdyskuntajätevedet on ennen niiden vesistöön johtamista käsiteltävä biologisesti direktiivin 91/271/ETY (1) 4 artiklan mukaisesti noudattaen liitteessä I olevan B kohdan mukaisia edellytyksiä tai vastaavalla tavalla; — varmistaakseen, että 31.12.2005 mennessä tässä kanteessa mainittujen 6 taajaman, joiden asukasvastineluku on 10 000–15 000, keräämät yhdyskuntajätevedet on ennen niiden vesistöön johtamista käsiteltävä biologisesti direktiivin 91/271/ETY 4 artiklan mukaisesti noudattaen liitteessä I olevan B kohdan mukaisia edellytyksiä tai vastaavalla tavalla; — varmistaakseen, että 31.12.2005 mennessä tässä kanteessa mainittujen 58 taajaman, joiden asukasvastineluku on 2 000–10 000, ja joissa jätevedet johdetaan sisävesiin tai suistoihin, keräämät yhdyskuntajätevedet on ennen niiden vesistöön johtamista käsiteltävä biologisesti direktiivin 91/271/ETY 4 artiklan mukaisesti noudattaen liitteessä I olevan B kohdan mukaisia edellytyksiä tai vastaavalla tavalla; — varmistaakseen, että 31.12.1998 mennessä tässä kanteessa mainittujen 13 taajaman, joiden asukasvastineluku on suurempi kuin 10 000, ja joissa kerätyt jätevedet johdetaan vesistöihin, joita pidetään direktiivin 91/271 nojalla ”haavoittumiselle alttiina alueina”, kyseiset jätevedet on ennen niiden vesistöön johtamista käsiteltävä tehokkaammin kuin biologisesti tai vastaavalla tavalla direktiivin 91/271 5 artiklan nojalla noudattaen sen liitteessä I olevan B kohdan mukaisia edellytyksiä; — varmistaakseen, että kanteessa mainittujen 87 taajaman yhdyskuntien jätevedenpuhdistamot suunnitellaan ja rakennetaan, ja että niitä käytetään ja hoidetaan siten, että puhdistamojen riittävän tehokas toiminta taataan kaikissa tavanomaisissa ilmasto-oloissa, ja että niiden suunnittelussa otetaan huomioon kuormituksen vaihtelut eri vuodenaikoina direktiivin 91/271 10 artiklan nojalla; — varmistaakseen, että toimivaltaiset viranomaiset tai asianomaiset toimielimet tarkkailevat tässä kanteessa yksilöidyissä 87 taajamassa yhdyskuntien jätevedenpuhdistamoista tulevia päästöjä liitteessä I olevan D kohdan mukaisin tarkastuksin sen todentamiseksi, että liitteessä I olevassa B kohdassa vahvistetut vaatimukset täyttyvät kuten direktiivin 91/271 15 artiklan 1 kohdan ensimmäisessä luetelmakohdassa edellytetään; Ranskan tasavalta ei ole noudattanut direktiivin 91/271 4 ja/tai 5 artiklan, luettuina yhdessä direktiivin 91/271 liitteessä I olevan B kohdan kanssa, sekä 10 ja 15 artiklan, luettuina yhdessä liitteessä I olevan B ja D kohdan kanssa, mukaisia velvoitteitaan, — velvoittamaan Ranskan tasavallan korvaamaan oikeudenkäyntikulut.
Oikeudelliset perusteet ja pääasialliset perustelut Komissio vetoaa neljään pääasialliseen kanneperusteeseen.
Ensimmäiseksi Ranskan tasavalta ei ole toteuttanut tarvittavia toimenpiteitä varmistaakseen, että 87 taajaman yhdyskuntajätevedet käsitellään biologisesti direktiivin 91/271 4 artiklan mukaisesti noudattaen liitteessä I olevan B kohdan mukaisia edellytyksiä tai vastaavalla tavalla ennen niiden vesistöön laskemista.